અમારી પહેલી રસાકસીભરી લડાઈ મનિલાની બહાર થઈ. બળવાખોરો તો જાણે અમારી રાહ જ જોઈ રહ્યા હતા! એ લોકો તો ખાઈની પેલે પાર પૂરેપૂરા સુરક્ષિત હતા. મારી ધારણા પ્રમાણે અમારી સાથે લગભગ વીસેક રેજિમેન્ટ હતી. અઢારેક માઇલ લાંબી સરહદ અમારે સંભાળવાની હતી. ધીરે-ધીરે અમે આગળ વધી રહ્યા હતા, પણ આ સફર થકવી દે એવી હતી. તેંતાલીસ દિવસો સુધી તો અમે ખાઈમાં પડ્યા રહ્યા હતા! દિવસના ચોવીસમાંથી વીસ કલાક તો વરસાદ વરસતો રહેતો! કીચડમાં આળોટતા, લસરતા, પડતા-આખડતા અમે બધા ભૂંડ જેવા કદરૂપા દેખાતા હતા.